বুবাকার কামারা

বুবাকার বের্নার কামারা (ফরাসি উচ্চারণ: ​[bubakaʁ kamaʁa], ফরাসি: Boubacar Kamara; জন্ম: ২৩ নভেম্বর ১৯৯৯; বুবাকার কামারা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব মার্সেই এবং ফ্রান্স অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন। ২০০৫–০৬ মৌসুমে, ফরাসি ফুটবল ক্লাব মার্সেইয়ের যুব পর্যায়ের হয়ে খেলার মাধ্যমে কামারা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ফরাসি ক্লাব মার্সেই ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; মার্সেই ২-এর হয়ে তিনি ২৮ ম্যাচে অংশগ্রহণ করেছেন। একই মৌসুমে তিনি মার্সেইয়ের মূল দলে যোগদান করেছেন। ২০১৫ সালে, কামারা ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। বুবাকার বের্নার কামারা ১৯৯৯ সালের ২৩শে নভেম্বর তারিখে ফ্রান্সের মার্সেইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা সেনেগালীয় এবং তার মা ফরাসি বংশোদ্ভূত। কামারা ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৫ই সেপ্টেম্বর তারিখে তিনি ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ২০১৬ সালে তিনি ফ্রান্স অনূর্ধ্ব-১৭ দলের হয়ে ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, যেখানে তার দল গ্রুপ পর্বের একটি ম্যাচেও জয়লাভ করতে ব্যর্থ হয়ে গ্রুপ পর্ব হতেই বিদায় নিয়েছিল। দুই বছর পর তিনি ফ্রান্স অনূর্ধ্ব-১৯ দলের হয়ে ২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে সেমি-ফাইনালে তার দল ইতালি অনূর্ধ্ব-১৯ দলের কাছে ২–০ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৪ ম্যাচে অংশগ্রহণ করেছেন, যার মধ্যে তুরস্ক অনূর্ধ্ব-১৯ দলের বিরুদ্ধে ম্যাচে তিনি অধিনায়কত্ব করেছেন। তিনি ফ্রান্স অনূর্ধ্ব-২০ দলের হয়ে ২০১৯ ফিফা অনূর্ধ্ব-২০ বিশ্বকাপে অংশগ্রহণ করেছেন, তবে ১৬ দলের পর্বে তার দল মার্কিন যুক্তরাষ্ট্র অনূর্ধ্ব-১৮ দলের কাছে ৩–২ গোলের ব্যবধানে পরাজিত হয়ে উক্ত প্রতিযোগিতা হয়ে বিদায় নিয়েছিল; উক্ত প্রতিযোগিতায় তিনি ৩ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। "FIFA U-20 World Cup Poland 2019: List of players" (পিডিএফ)। FIFA। ১৫ মে ২০১৯। সংগ্রহের তারিখ ১৭ মে ২০১৯।  Football, Mauritanie (৩০ অক্টোবর ২০১৬)। "Ligue 1 : Boubacar Kamara ,un mauritanien promoteur convoqué chez les pros à Marseille"। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৭।  "Championnat d'Europe U17 de l'UEFA à Baku (Azerbaïdjan)"। ফরাসি ফুটবল ফেডারেশন (ফরাসি ভাষায়)। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২১।  "La Liste Des U19 Pour L'EURO 2018" [U19 List for the EURO 2018]। fff.fr (ফরাসি ভাষায়)। ১২ জুলাই ২০১৮। ১৬ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮।  "২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপ: ইতালি বনাম ফ্রান্স"। উয়েফা (ইংরেজি ভাষায়)। ২৬ জুলাই ২০১৮। সংগ্রহের তারিখ ১ এপ্রিল ২০২১।  "২০১৮ উয়েফা ইউরোপীয় অনূর্ধ্ব-১৯ চ্যাম্পিয়নশিপ: তুরস্ক বনাম ফ্রান্স"। উয়েফা (ইংরেজি ভাষায়)। ২০ জুলাই ২০১৮। সংগ্রহের তারিখ ১ এপ্রিল ২০২১।  "LA LISTE POUR LA COUPE DU MONDE"। fff.fr (ফরাসি ভাষায়)। FFF। ১৩ মে ২০১৯। ১৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।  "FIFA U-20 World Cup Poland 2019™: List of Players" (পিডিএফ)। tournament.fifadata.com/। FIFA। ১৫ মে ২০১৯। ১৩ জুন ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ মে ২০১৯।  "Match report – Round of 16 – France v USA" (পিডিএফ)। FIFA.com। Fédération Internationale de Football Association। ৪ জুন ২০১৯। সংগ্রহের তারিখ ৪ জুন ২০১৯।  "২০১৯ ফিফা অনূর্ধ্ব-২০ বিশ্বকাপ: ফ্রান্স বনাম মার্কিন যুক্তরাষ্ট্র"। ফিফা (ইংরেজি ভাষায়)। ৪ জুন ২০১৯। ১৭ মে ২০১৯ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০২১।  "España ya tiene a sus 23 elegidos"। উয়েফা। সংগ্রহের তারিখ ১৫ মার্চ ২০২১। [স্থায়ীভাবে অকার্যকর সংযোগ] ফরাসি ফুটবল ফেডারেশনে বুবাকার কামারা (ফরাসি) বুবাকার কামারা – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে বুবাকার কামারা (ইংরেজি) সকারবেসে বুবাকার কামারা (ইংরেজি) বিডিফুটবলে বুবাকার কামারা (ইংরেজি) ওয়ার্ল্ডফুটবল.নেটে বুবাকার কামারা (ইংরেজি) ইএসপিএন এফসিতে বুবাকার কামারা (ইংরেজি)